**Ministru kabineta noteikumu projekta "****Grozījumi** **Ministru kabineta 2016. gada 11. oktobra noteikumos Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2016. gada 11. oktobra noteikumos Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu" (turpmāk – Projekts) mērķis ir noteikt valsts nodevas par komercreģistrā ierakstāmo tiesību subjektu reģistrāciju, dokumentu pievienošanu reģistrācijas lietai un izmaiņu reģistrāciju apmērā, kas nepārsniedz administratīvās izmaksas.Paredzēts, ka attiecīgie noteikumi stājas spēkā 2021. gada 1. septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, ņemot vērā likumā "Grozījumi Komerclikumā" (pieņemts Saeimā 2021. gada 8. jūlijā) (turpmāk – Komerclikuma grozījumi) paredzētos grozījumus, kā arī ievērojot likumā "Grozījumi likumā "Par Latvijas Republikas Uzņēmumu reģistru"" (pieņemts Saeimā 2021. gada 8. jūlijā) (turpmāk – Reģistra likuma grozījumi) paredzēto.Projekts izstrādāts, lai pārņemtu Eiropas Parlamenta un Padomes 2019. gada 20. jūnija Direktīvas (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās, (turpmāk – Direktīva 2019/1151) normas.Projekts sagatavots, lai izpildītu ar Ministru kabineta 2019. gada 22. maija rīkojumu Nr. 247 “Par Uzņēmējdarbības vides pilnveidošanas pasākumu plāna 2019.-2022. gadam” apstiprinātajā Uzņēmējdarbības vides pilnveidošanas pasākumu plānā 2019.-2022. gadam paredzēto 4.1.2. pasākumu “Kopējo uzņēmuma (SIA) e-reģistrācijas izmaksu mazināšana”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 11. oktobra noteikumi Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu" (turpmāk – Noteikumi) nosaka valsts nodevas, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu, apmēru, maksāšanas kārtību un atvieglojumus. Ar noteikumiem noteiktais valsts nodevu apmērs (ar atsevišķu izņēmumu) ir noteikts nesaistīti ar attiecīgo darbību administratīvajām izmaksām, ņemot vērā, ka atbilstoši likuma "Par nodokļiem un nodevām" 1. panta 2. punktam valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām; valsts nodevas mērķis ir personu darbību regulēšana (kontrolēšana, veicināšana, ierobežošana) un valsts nodevas apmērs nav tiešā veidā saistīts ar institūcijas veiktās darbības izmaksu segšanu. Tostarp ar Noteikumiem noteiktā valsts nodeva par jaunas SIA reģistrāciju ir 150 *euro.*Komerclikuma grozījumi citastarp paredz grozīt Komerclikuma 15. panta pirmo daļu, kas šobrīd noteic valsts nodevas maksāšanas pienākumu par ierakstu izdarīšanu komercreģistrā un dokumentu pievienošanu reģistrācijas lietai un deleģējumu Ministru kabinetam noteikt valsts nodevas apmēru, samaksas kārtību un atvieglojumus, kā arī noteic valsts nodevas apmēra ierobežojumu Komerclikuma 185.1 panta pirmās daļas noteikumiem atbilstošas sabiedrības ar ierobežotu atbildību gadījumā.Komerclikuma grozījumi paredz turpmāku valsts nodevas apmēra ierobežojumu ikvienā gadījumā, nosakot, ka tās apmērs nevar pārsniegt ar attiecīgā ieraksta izdarīšanu un dokumentu pievienošanu reģistrācijas lietai saistītos administratīvos izdevumus. Komerclikuma grozījumu priekšlikumi sagatavoti, lai nodrošinātu Komerclikuma regulējuma atbilstību Direktīvas 2019/1151 prasībām. Direktīva 2019/1151 noteic, ka valsts nodeva par lēmuma pieņemšanu par reģistrāciju, attiecīgā ieraksta izdarīšanu un dokumentu pievienošanu reģistrācijas lietai nedrīkst pārsniegt saistītos administratīvos izdevumus. Līdz ar to tiek precizēta Komerclikuma 15. panta pirmā daļa, paredzot, ka valsts nodeva nepārsniedz administratīvos izdevumus.Ņemot vērā minēto, sagatavots Projekts, kurā noteiktā valsts nodeva būs noteikta apmērā, kas nepārsniedz ar attiecīgā pakalpojuma sniegšanu saistītās administratīvās izmaksas.Veicot nodevu apmēra pārskatīšanu, secināts, ka ne visos gadījumos spēkā esošais valsts nodevas apmērs pārsniedz administratīvos izdevumus, bet pat ir būtiski mazāks par tiem. Proti, pašlaik valsts budžeta izdevumi par attiecīgo pakalpojumu sniegšanu ir lielāki, nekā noteiktais valsts nodevas apmērs. Lai izpildītu Direktīvā 2019/1151 un Komerclikuma 15. panta pirmajā daļā ietverto, nepieciešams mainīt valsts nodevu par jaunas SIA, AS, personālsabiedrības un Eiropas komercsabiedrības reģistrāciju. Līdz ar to Projektā tostarp paredzēts būtisks valsts nodevas par jaunas SIA un AS reģistrāciju samazinājums. Vienlaikus, lai neradītu būtisku ietekmi uz valsts budžeta ieņēmumiem, atsevišķas valsts nodevas noapaļotas uz augšu līdz veseliem desmitiem. Kā arī palielināts valsts nodevas apmērs, kas saistīts ar reorganizācijas darbību reģistrāciju. Reorganizācijai iesniegto dokumentu izskatīšana ir sarežģītāka par jaunu subjektu reģistrāciju, kā arī praksē nereti reorganizācijas procesā papildus tiek veiktas arī citas izmaiņas, līdz ar to izvērtējamo dokumentu apjoms ir lielāks, nekā jaunu subjektu reģistrācijas lietās vai citās izmaiņu lietās.Jāuzsver, ka, ņemot vērā Direktīvā 2019/1151 un likuma "Par nodokļiem un nodevām" 1. panta 2. punktā noteikto, valsts nodevu apmēri tiek noteikti apmērā, kas ne vien nepārsniedz ar reģistrāciju saistītās izmaksas, bet ir mazāki par reģistrācijas administratīvajām izmaksām, tostarp nepārsniedz ar reorganizācijas ierakstīšanu saistīto reģistrācijas darbību administratīvos izdevumus. Līdz ar to gan reģistrācijas valsts nodevas apmērs, gan valsts nodevas apmērs par reorganizācijas ierakstīšanu komercreģistrā Projektā paredzētajā apmērā nesasniedz attiecīgās administratīvās izmaksas. Valsts nodevu noteikšana atšķirīgā apmērā ir politiska izšķiršanās nolūkā regulēt personu darbību, kā tas noteikts likuma “Par nodokļiem un nodevām” 1. panta 2. punktā, tādējādi to nevar pamatot vienīgi ar aprēķiniem.Nosakot valsts nodevu apmērus, tie noteikti, ņemot vērā Noteikumos šobrīd noteiktos pieteikumu veidus, tos ne vien nepaplašinot, bet samazinot, svītrojot neaktuālos pieteikumu veidus. Ja nolūkā samazināt pieteikumu veidus, tiktu samazināts to skaits, tos apvienojot, valsts nodevas apmēra noteikšana saistībā ar administratīvajām izmaksām būtu apgrūtināta, jo patērētie resursi dažādu reģistrācijas darbību veikšanai ir būtiski atšķirīgi.Noteikumu 4. punkts noteic samazinātu valsts nodevas apmēru, ja pieteicējs pieteikumu iesniedz elektroniski, izmantojot Latvijas Republikas Uzņēmumu reģistra (turpmāk – Reģistrs) pārziņā esošo speciālo tiešsaistes formu un izsaka vēlēšanos valsts notāra lēmumu saņemt elektroniski, nosakot, ka šādā gadījumā valsts nodevu maksā 90 procentu apmērā no Noteikumu pielikumā noteiktā valsts nodevas apmēra. Ņemot vērā, ka Projekts paredz noteikt valsts nodevas apmēru pārskatīšanu, nosakot tās apmērā, kas nepārsniedz attiecīgās administratīvās izmaksas, aprēķinot un nosakot valsts nodevas apmēru, tiek ņemtas vērā arī izmaksas, ja dokumentu aprite notiek elektroniski. Līdz ar to nav nepieciešams noteikt papildu regulējumu gadījumiem, kad dokumentus Reģistrā iesniedz un valsts notāra lēmumu saņem elektroniski. Līdz ar to Projekts paredz svītrot Noteikumu 4. punktu.Noteikumu 5. punkts noteic valsts nodevas samaksai izmantojamos maksājumu pakalpojumu veidus, citastarp nosakot, ka valsts nodevu var samaksāt ar maksājumu karti maksājumu karšu pieņemšanas terminālī Reģistrā. Reģistrs kopš 2020. gada 12. marta ir pārtraucis klientu klātienes apkalpošanu, kā arī ar grozījumiem likumā “Par Latvijas Republikas Uzņēmumu reģistru”, kas Saeimā pieņemti 2021. gada 7. janvārī, ir svītrotas norādes uz Reģistra sniegtajiem pakalpojumiem, kuru saņemšana ir iespējama vienīgi klātienē, tādējādi pilnībā atsakoties no klientu apkalpošanas klātienē Reģistra telpās. Līdz ar to nav arī nosakāms, ka valsts nodevu var samaksāt uz vietas Reģistrā, izmantojot maksājumu karšu termināli Reģistrā.  |
| 3. | Projekta izstrādē iesaistītās institūcijas un publiskas personas kapitālsabiedrības | Reģistrs un Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais regulējums ietekmēs ikvienu, kas vēlēsies veikt tiesību subjektu reģistrāciju komercreģistrā, pievienot reģistrācijas lietai dokumentus vai izdarīt grozījumus komercreģistrā un kuram ir pienākums maksāt valsts nodevu. Vienlaikus jāņem vērā, ka Projektā noteiktā regulējuma nepieciešamība būs noteikta ar likumiem, proti, likumu “Par Latvijas Republikas Uzņēmumu reģistru” un Komerclikumu. |
| 2. | Tiesiskā regulējuma ietekme uz tautsaimniecību un administratīvo slogu | Projektam ir ietekme uz tautsaimniecību un administratīvo slogu. Pozitīvi vērtējams, ka nosakot valsts nodevas apmēru, balstoties uz administratīvajiem izdevumiem, samazinās izmaksas jaunas SIA, AS, personālsabiedrības un Eiropas komercsabiedrības reģistrācijai, kas var atstāt pozitīvu ietekmi uz *Doing business* reitingu, tostarp ņemot vērā, ka jaunas SIA reģistrācijas valsts nodeva samazināta no 150 *euro* uz 75 *euro* un ka, sākot ar 2021. gada 1. janvāri, nav jāmaksā maksa par komercreģistra ierakstu izsludināšanu.Taču vienlaikus tiek palielinātas valsts nodevas par reorganizācijas līguma (lēmuma) projekta vai tā grozījumu reģistrēšanu (pievienošanu lietai), pārveidošanu, par ieraksta izdarīšanu komercreģistrā par katru reorganizācijā iesaistīto komercsabiedrību un par apliecinājuma izsniegšanu par tādu darbību un formalitāšu pabeigšanu, kuras jāveic pirms apvienošanās, dibinot Eiropas komercsabiedrību, vai pirms Eiropas komercsabiedrības juridiskās adreses pārcelšanas uz citu dalībvalsti, kā arī par izmaiņu reģistrāciju komercreģistrā un individuālā komersanta un komersanta filiāles izslēgšanu no reģistra. Līdz ar to komersantiem būs izmaksu pieaugums, vēršoties Uzņēmumu reģistrā.Jāuzsver, ka valsts nodevu apmēri par ierakstu izdarīšanu komercreģistrā būtiski nav pārskatīti kopš 2001. gada, kad tās tika noteiktas pirmo reizi līdz ar komercreģistra izveidošanu. 2014. gadā valsts nodevas tika pārvērstas no latiem uz eiro, savukārt 2016. gadā veiktie grozījumi bija vērsti uz valsts nodevu piemērošanas vienkāršošanu. Proti, valsts nodevu pozīcijas tika apvienotas un noapaļotas, lai tās vieglāk piemērot.  |
| 3. | Administratīvo izmaksu monetārs novērtējums | Ņemot vērā, ka Projekts neparedz papildu informācijas sniegšanas pienākumu, Projekts nerada papildu administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021. gads** | Turpmākie trīs gadi (*euro*) |
| **2022. gads** | **2023. gads** | **2024. gads** |
|  | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 2 254 467 | -327 227 | 2 254 467 | **-**677 929 | 2 254 467 | **-**677 929 | **-**677 929 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 254 467 | -327 227 | 2 254 467 | **-**677 929 | 2 254 467 | **-**677 929 | **-**677 929 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 2 254 467 | -327 227 | 2 254 467 | **-**677 929 | 2 254 467 | **-**677 929 | **-**677 929 |
| 3.1. valsts pamatbudžets | 2 254 467 | -327 227 | 2 254 467 | **-**677 929 | 2 254 467 | **-**677 929 | **-**677 929 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  | 0 |
| 5. Precizēta finansiālā ietekme: | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Saskaņā ar likumu "Par valsts budžetu 2021. gadam" un likumu "Par vidēja termiņa budžeta ietvaru 2021., 2022. un 2023. gadam" ieņēmumi no valsts nodevām par darbību veikšanu Reģistrā plānoti **2021. gadā un turpmāk 2 254 467 *euro* apmērā,** t.sk. ieņēmumi no valsts nodevām par ierakstu izdarīšanu komercreģistrā 2 211 779 *euro* un uzņēmumu reģistra žurnālā 42 688 *euro*.Saistībā ar to, ka Projektā atsevišķām nodevām valsts nodevas apmērs samazinās un vienlaicīgi atsevišķām valsts nodevu apmērs ir palielināts, kā arī atsevišķas nodevas tiek apvienotas, plānots ieņēmumu samazinājums **2021. gadā par 327 227 *euro***un**2022. gadā un turpmāk par** **677 929 *euro.***Detalizēts ieņēmumu aprēķins ir pievienots anotācijaspielikumā "Prognozētie ieņēmumi no valsts nodevām par darbību veikšanu Uzņēmumu reģistrā". |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2019. gada 20. jūnija Direktīva (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās (turpmāk – Direktīva 2019/1151), jāievieš līdz 2021. gada 1. augustam.  |
| 2. | Citas starptautiskās saistības | Nav attiecināms. |
| 3.  | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2019/1151 |
| **A** | **B** | **C** | **D** |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīva 2019/1151 |
| 1. panta 4. punkts(13.d pants) | Projekta 1.4. apakšpunkts un 1.5. apakšpunkts | ES tiesību norma tiks ieviesta pilnībā | Neparedz stingrākas prasības, nekā paredzēts ES tiesību normā |
| 1. panta 4. punkts (13.e pants) | Ministru kabineta 2016. gada 11. oktobra noteikumu Nr. 664 “Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu" 5. punkts, Projekta 1.2. apakšpunkts | ES tiesību norma jau ir ieviesta pilnībā | Neparedz un nenosaka stingrākas prasības, nekā paredzēts ES tiesību normā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Direktīvas 2019/1151 1. panta 4. punkts (13.e pants) noteic, ja par procedūru (izveide, reģistrācija, dokumentu iesniegšana u.c.) veikšanu ir jāmaksā, jānodrošina, ka minēto maksājumu var veikt, izmantojot plaši pieejamu tiešsaistes maksājumu pakalpojumu, ko var izmantot pārrobežu maksājumiem, kas ļauj identificēt personu, kura veikusi maksājumu, un kuru sniedz finanšu iestāde vai maksājumu pakalpojumu sniedzējs, kas veic uzņēmējdarbību dalībvalstī. Jau pašlaik ar nacionālo regulējumu netiek ierobežota maksājumu veikšana. Reģistra klienti valsts nodevas apmaksu par reģistrāciju var veikt izmantojot jebkuru pieejamu tiešsaistes maksājumu pakalpojumu. Reģistrs lūdz klientam iesniegt datus par veikto maksājumu (norādot informāciju par maksājumu, vai pievienojot neapliecinātu maksājuma uzdevumu), lai varētu pārliecināties, ka maksājums ir saņemts valsts kases attiecīgajā kontā. Ņemot vērā minēto, direktīvas 1. panta 4. punkts (13.e pants) ir uzskatāms par ieviestu.Pilns informācijas izklāsts par Direktīvas 2019//1151 transformāciju nacionālajā regulējumā iekļauts 2021. gada 6. jūlija likuma “Grozījumi Komerclikumā” sākotnējās ietekmes novērtējuma ziņojumā (anotācijā). |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektam nodrošināta sabiedrības līdzdalība, publicējot Projektu Reģistra tīmekļvietnē (saite šeit: https://www.ur.gov.lv/lv/jaunumi/aktualitates/pazinojums-par-lidzdalibas-procesu-ministru-kabineta-noteikumu-projekta-par-komercregistra-valsts-nodevam/).Projekts prezentēts Reģistra Konsultatīvās padomes 2021. gada 19. jūlija sēdē.Pēc Projekta apstiprināšanas, lai informētu Reģistra klientus par izmaiņām, sekos plašāki sabiedrības informēšanas pasākumi, ievietojot informāciju gan Reģistra tīmekļvietnē, gan sociālajos tīklos.  |
| 2. | Sabiedrības līdzdalība projekta izstrādē | 2021. gada 19. jūlijā Projekts prezentēts Reģistra Konsultatīvās padomes locekļiem. Sēdē piedalījās Latvijas Tirdzniecības un rūpniecības kameras, Latvijas Darba devēju konfederācijas, Ārvalstu investoru padomes Latvijā, Latvijas Datortehnoloģiju asociācijas, Latvijas profesionālo patentpilnvarnieku asociācijas, Latvijas Finanšu nozares asociācijas, Latvijas maksātnespējas procesa administratoru asociācijas, Latvijas Zvērinātu advokātu padomes un Banku augstskolas pārstāvji. |
| 3. | Sabiedrības līdzdalības rezultāti | Reģistra Konsultatīvās padomes locekļiem 2021 gada 19. jūlija sēdē tika prezentēti plānotie valsts nodevu apmēri, kas ir ietverti Projektā, kā arī sniegta informācija arī par administratīvajiem izdevumiem, kas iestādei rodas, sniedzot konkrētos pakalpojumus. Sēdes laikā iebildumi par Projektu netika saņemti. Tika saņemts ierosinājums paaugstināt valsts nodevu apmērus, kas saistīti ar reorganizācijas darbībām, tuvinot valsts nodevu apmērus administratīvajiem izdevumiem. Minētais ieteikums tika ņemts vērā, un attiecīgi ir precizēts Projekts.Citi priekšlikumi vai iebildumi par Projektu Reģistrā nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada ievērojamu ietekmi uz funkcijām un institucionālo struktūru. Projekta rezultātā nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ministru prezidenta biedrs,

tieslietu ministrs Jānis Bordāns

Švarca 67031732

Dzintra.Svarca@ur.gov.lv